AIKUISET on komediasarja nuorista kaupunkilaisista, jotka elävät jossain lapsuuden, teini-iän ja aikuisuuden välimaastossa. Anti-menestyvä milleniaali Oona pyörittää pientä kahvilaa Helsingin Kolmannella linjalla ja yrittää keksiä mitä haluaa elämältään. Yhdessä bestiksensä Artun kanssa he jakavat kaiken ja yrittävät kahlata eteenpäin tässä epämääräisessä sohjossa, jota elämäksi kutsutaan. Oona on ihminen joka potee kroonista eksistentiaalista kriisiä. Hän elää on-off-suhteessa Kuisman kanssa, joka on Oonan mielestä ehkä kuitenkin vähän liian ihana. Pääosissa: Anna Airola, Elias Salonen, Aksa Korttila, Eppu Pastinen, Mikko Kauppila, Ville Myllyrinne, Linnea Leino, Manuela Bosco, Biniyam Schelling ja Joonas Nordman. Ohjaus: Anna Dahlman. Käsikirjoitus: Anna Brotkin. Tuottaja/Yellow Film: Pietari Vappula. Tuottaja/Yle: Matti Kajander.